AlexejDobrolubov/national_council_slovak_2010 huggingface dataset:
39. schôdza NR SR - 15.deň - A. dopoludnia
Dátum: 2025-10-01
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

Ďakujem veľmi pekne za naozaj konštruktívnu debatu. Možno by som zdôraznil jednu vec, že táto aktivita kolegu Ferenčáka nie je žiaden koordinovaný ako hovorí Tina Gažovičová, koordinované úsilie, toto nie je štátne úsilie, toto je taký, v medicíne povieme, že ektopický vzruch, že teda sa to tu prijme, pán Ferenčák sa bude venovať ďalším veciam, ktoré ho možno väčšmi zaujímajú než sú energetické nápoje a tá osveta tu nebude, pretože to nemá pána, to nie je téma ministerstva zdravotníctva. Toto nie je súčasť nejakého väčšieho plánu vecí, nejaký puzzlík, ktorý patrí k väčšiemu obrazu, toto je puzzlík, ku ktorému nepatrí žiaden ďalší puzzlík, pretože nikto ďalší na tom nepracuje. Na ministerstve neexistuje niekto, kto by povedal, že poďme teraz bojovať s energetickými nápojmi, poďme bojovať s kofeínom, poďme bojovať s niečím. A tento zákon to ani takúto aktivitu na ministerstve nevyvolá. Po druhé, vôbec neriešime existenciu substitútov. Môžete ísť kľudne do obchodu a kúpiť si kofeínovú tyčinku, pretože to už nie je nápoj. Môže si 15-ročné dieťa kúpiť kávu v Starbuckse, pokiaľ nie je zavretá, nie je to balený nápoj, tak si ho môže kúpiť, aj nech bude obsahovať bambilión miligramov kofeínu na 100 ml atď. To znamená, je to že nedokonalá, ako každá taká regulácia nedokonalá bude mať diery. A poslednú výhradu, ešte raz ju zopakujem, lebo ju považujem za najzávažnejšiu v tejto debate, my nevieme, či tá regulácia, nevieme vyhodnocovať, či tá regulácia bude alebo nebude úspešná. My nemeriame ten problém, veľkosť toho problému ===== ...a tak ďalej. To znamená, je to, že nedokonalá ako každá taká regulácia nedokonalá bude mať diery a poslednú výhradu, ešte raz ju zopakujem lebo ju považujem za najzávažnejšiu v tejto debate. My nevieme, či tá regulácia, nevieme vyhodnocovať, či tá regulácia bude alebo nebude úspešná. My nemeriame ten problém, veľkosť toho problém. Čiže budeme mať po schválení tohto zákona všetci možno dobrý pocit, že sme niečo s tými Red Bullmi urobili, ale vôbec nebudeme vedieť, či sme s tým niečo urobili. Len sme schválili nejaký zákon, ale nevieme či to zmení správanie tých spotrebiteľov pretože tento problém nemáme zmeraný a takto sa podľa mňa regulácia nemá prijímať. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

Ďakujem veľmi pekne. Kolegovi Viskupičovi poviem iba toľko, Maroš, mňa si presvedčil, čiže ja tvoj návrh zákona samozrejme podporím. Chcel som k tomu dodať, že práve tieto typy príjmov pochádzajú neraz od ľudí, ktorí sú dostatočne chytrí na to, aby to dokázali zoptimalizovať. Tak ako to platí pri zdravotných odvodoch, ako to platí pri niektorých typoch daní, aj toto sú typy príjmov, ktoré keď niekto dostáva, tak má dostatočne veľkú motiváciu, aby hľadal, ako to zoptimalizovať a práve takéto typy zdaňovaní vedú k tomu, že tí ľudia potom vytiahnu všetky tie príjmy do inej, do tej alternatívnej sivej zóny, do zahraničia. Skrátka vo výsledku ten štát na to doplatí, pretože ten výnos bude menší, ako keby sme takéto, takéto typy príjmov nezodvodňovali alebo nezdaňovali. Čiže s vaničkou teda vylievame aj dieťa, nielen tú vodu.
39. schôdza NR SR - 10.deň - B. popoludní
Dátum: 2025-09-24
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

Ďakujem pekne. Ja by som, Marek, na tvoje vystúpenie zareagoval niekoľkými bodmi, aby sme si hovorili pravdu. Pripoistenie, super nápad, a ja sa obraciam aj na túto vládu, aj na pána ministra financií, tu sú zdroje, stačí umožniť, aby tam legálne mohli do toho zdravotníctva plynúť a nešli cez neraz nepriznané a nezdaňované netransparentné poplatky. Je to v programe SaS, ak to OĽANO podporí, poďme do toho a poďte sa pridať k tomu. No ale teraz poďme k tým výčitkám, že ako chceme, aby boli nastavené motivácie v zdravotníctve. Zisk v zdravotníctve a dosahuje ho naozaj veľa subjektov v celom tom reťazci, všetky majú možnosť dosahovať ten zisk, zisk je odmena za znášanie rizika, zisk je za pridanú hodnotu. My sme tú pridanú hodnotu v zdravotníctve nenazvali. My sme umožnili poskytovateľom generovať zisk, poisťovniam generovať zisk, lekárňam generovať zisk, distribútorom, ja neviem, vymenujme si bambilión firiem, ktoré dosahujú zisk, ale nepovedali sme, čím je podmienený. Podmienený je dosahovaním cieľov. Štát musí sformulovať vo svojej zdravotnej politike ciele a keď ich sformuluje, môže ziskom podmieniť ich dosahovanie. A v takom prípade, si myslím, že ten zisk má verejno-prospešný charakter pre všet... zo všetkých strán, nielen v poisťovniach, ale aj na strane všetkých ostatných subjektov. A aby som to dal do kontextu. Keď tu hovoríš, Marek, o tom, že sa bavíme možno o 15 miliónoch ročne dohromady, čo je pri deviatich miliardách obratu, pardon, že prd vo vesmíre, tak minule som sa rozprával s Maťom Smatanom, v štátnych dvoch nemocniciach, v Ružomberku a v Prešove upravili obstarávanie zdravotníckych pomôcok a len v týchto dvoch nemocniciach ušetria na ročnej báze 9 miliónov eur. Je to omnoho väčšia vata, ako tá, o ktorej si hovoril ty.
39. schôdza NR SR - 6.deň - B. popoludní
Dátum: 2025-09-17
Poslanec: Szalay, Tomáš (SaS)
Druh vystúpenia: Vystúpenie v rozprave

Vážený pán predsedajúci, ďakujem za možnosť vystúpiť k téme konsolidácie, budem sa venovať zdravotníctvu. Vláda navrhuje zvýšiť zdravotné odvody z 15 % na 16, teda o jeden percentuálny bod. Na prvý pohľad to vyzerá ako jednoduché zvýšenie do zdravotníctva, budeme mať krajšie nemocnice, kratšie čakacie doby, zdravotníci uvidia viac peňazí, ledaže by to tak nebolo, lebo ľudia síce uvidia na konci dňa nižšiu mzdu, keďže budú platiť vyššie odvody, ale nemocnice a ambulancie budú vyzerať rovnako ako teraz, lebo viac peňazí na kvalitu ani dostupnosť nedostanú. A prečo ju nedostanú? Pretože štát bude platiť menej za poistencov štátu. Teda o čo viac budú zamestnanci platiť viac na odvodoch, o to menej bude štát platiť za svojich poistencov. Teda vo výsledku služby v zdravotníctve zostanú rovnaké, akurát ľudia budú mať nižšie platy. To samozrejme tu už zaznelo a ja by som chcel povedať jeden nový aspekt tejto témy, ktorý tu ešte nezaznel a to, že ten problém je hlbší. Slovenské zdravotníctvo bolo doteraz a je stále financované čiastočne platbami od ekonomicky aktívnej populácie, to sú tie odvody a čiastočne je platené platbou za poistencov štátu, ktorú síce platí štát, ale nie z vlastných peňazí, ale z daní. Nie je jedno, kto je tými daňami zaťažený. Tie dane sa vyberajú z daňového mixu, to znamená to bremeno, kto platí platbu za poistencov štátu je rozložené inak, ako sú rozložené odvody. A čo chcem povedať, keď zvyšujeme odvody pre zamestnancov a znižujeme platbu štátu, tak robíme zdravotníctvo zraniteľnejším voči ekonomickým krízam. Ak dôjde k nejakému problému na trhu práce a tomu teda dôjde, sme tu počuli od kolegu Muňka, 4000 firiem v Nemecku, to sa prelieva do ďalších krajín, automotive ma obrovský problém, ak nám začne klesať zamestnanosť, ak nám začnú stagnovať priemerné mzdy, tak závislosť zdravotníctva od odvodov bude veľmi nebezpečná, pretože začnú stagnovať zdroje do zdravotníctva. Kým bola solídna platba za poistencov štátu a vďaka Saske mala byť že 5 %, päť percentuálnych bodov z priemernej mzdy spred dvoch rokov, tak ak aj stagnovali mzdy, ak aj stúpala nezamestnanosť, tak tá platba za poistencov štátu, ktorá sa vyrátavala z peňazí dva roky dozadu pôsobila anticyklicky, proticyklicky a vyrovnávala tie nerovnováhy, ale teraz, keď sa tá platba štátu má znižovať a neporovnateľne sa má zvyšovať platba za ekonomicky aktívnych obyvateľov, tak robíme zdravotníctvo zraniteľnejším voči akýmkoľvek budúcim krízam. Ak dôjde k veľkému prepúšťaniu, ak dôjde k nárastu nezamestnanosti, ak dôjde k stagnácii miezd, kto na to doplatí, okrem obyvateľov, ktorých sa to týka, zamestnancov a ich rodín, doplatí na to zdravotníctvo. A ja to považujem za nebezpečné, pretože možno na chvíľku pán Kamenický vyrieši svoj problém finančný, lebo ušetrí za platbu za poistencov štátu, ale zdravotníctvo na to z dlhodobého hľadiska doplatí tým, že nebude dostatočne stabilné. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

Ďakujem veľmi pekne pánovi kolegovi Muňkovi za triezve, hoci kruté slová o slovenskom zdravotníctve a až prekvapujúco súhlasím s tým, čo treba so zdravotníctvom robiť. Mám takú záložku tuná v počítači, kde si každý deň refrešujem ten zoznam najväčších dlžníkov voči Sociálnej poisťovni, tak prvých 18 miest, osemnásť najväčších dlžníkov na Slovensku do Sociálnej poisťovne sú zdravotnícke, zdravotnícke podniky a, samozrejme, drvivá väčšina z nich štátna. Správne riešenie je transformácia v prvom kroku, transformácia týchto nemocníc na akciové spoločnosti a toto by ste mohli v SMER-e podporiť. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

Ďakujem veľmi pekne. Pani kolegyňa, ja by som chcel len doplniť ten citát od INES-u, ktorý ste tu náhle ustrihli uprostred citovania, pretože ten citát pokračoval, že dokument Veľký tresk obsahom skôr sľubuje reštart verejnej správy, čo je dobrá správa a Veľký tresk má podobu umiernenej a opatrnej, ale predsa len stredopravej ekonomickej vízie a pre mňa osobne je trocha prekvapení - pozitívnym. Takže nebola to kritika, tak ako ste ju prezentovali, keď ste to ustrihli po dvoch vetách a druhú vec, ktorú chcem povedať. Podsúvate tu opozícii, že chce siahať na sociálne transféry a vy na to ako nedovolíte siahať. Nie. Opozícia hovorí o adresných sociálnych transféroch nie plošných, pretože my nemáme ani na nieže na trináste, my nemáme na dvanásty ani jedenásty dôchodok v tejto krajine a nemáme ani na to, aby sme dotovali vykurovanie bazénov a sáun a robíme to. Čiže vláda si mohla vybrať medzi síce bolestivo ale spravodlivou konsolidáciou s adresnou sociálnou pomocou, aby sme sa vyhli bankrotu a ilúziou, že zachová všetky dávky. Vy ste si vybrali tú populistickú ilúziu, ale viete, čo dostanete ten grécky bankrot ... ===== A robíme to. Čiže vláda si mohla vybrať medzi síce bolestivou, ale spravodlivou konsolidáciou s adresnou sociálnou pomocou, aby sme sa vyhli bankrotu, a ilúziou, že zachová všetky dávky. Vy ste si vybrali tú populistickú ilúziu, ale viete, čo dostanete, ten grécky bankrot.
3. schôdza NR SR - 5.deň - A. dopoludnia
Dátum: 2023-11-22
Poslanec: Šalitroš, Radomír (HLAS - SD)
Druh vystúpenia: Vystúpenie s faktickou poznámkou

12. Ďakujem za slovo. Chcem reagovať na pána Matoviča. Ono v podstate to, čo ste vraveli, pre mňa vyzeralo tak, ako keby ste reagovali sami na seba a na vašu vládu, lebo vy ste mali takmer štyri roky na to, aby ste pripravili nemocnice na tento nový systém, a nič ste nerobili. Sľubovali ste, že do dvoch týždňov budú ľudia môcť sa dostať na operáciu v tej vašej predvolebnej kampani v minulých voľbách a nič ste neurobili. A to, čo teraz viac-menej chceme si odhlasovať, len robíme preto, lebo ste nepripravili tie nemocnice. To znamená, je to vaša, vaša, len vaša chyba. A keď ste tu asi dvadsaťkrát spomenuli Pentu a oligarchiu, tak to je strašný paradox, že Penta nikdy nemala také veľké zisky ako počas vášho vládnutia. Nikdy. Pán váš minister Lengvarský robil veci, kde tá Penta zarábala enormne, hej? Len vám poviem, zisk Penty za rok 2020 bol 134 miliónov euro. Rok potom počas vášho vládnutia 570 miliónov eur. Ďalší rok 483 miliónov euro. Mne to príde tak, že všetky tie vaše komenty by sa dali veľmi ľahko aplikovať na vás. Nehovorím o tom, že počas pána Lengvarského z plánu obnovy v podstate ste zrušili možnosť pre košickú a prešovskú nemocnicu čerpať peniaze na obnovu a zase tie peniaze komu išli? No aj Pente išli. Váš minister dal tej Pente. Ďakujem pekne. (Potlesk.)
3.schôdza NR SR - 3.deň - B.popoludní
Dátum: 2023-11-16
Poslanec: Šalitroš, Radomír (HLAS - SD)
Druh vystúpenia: Vystúpenie s faktickou poznámkou

169. Lojzo, ako si spomínal, že nemôžme brániť médiám, že predsa parlament musí zvládnuť Matoviča, tak ja som bol pri rôznych diskusiách rôzne na obede a vonku na chodbe, ako aj tu v parlamente a veľa ľudí to diskutuje, že ako ho zvládnuť a zatiaľ nikto neprišiel na žiadne riešenia. Takže ak máš návrh, budeme radi, keď ho predstavíš. Ďakujem.
3.schôdza NR SR - 3.deň - B.popoludní
Dátum: 2023-11-16
Poslanec: Šalitroš, Radomír (HLAS - SD)
Druh vystúpenia: Vystúpenie s faktickou poznámkou

62. Ďakujem za slovo. Chcem reagovať na pani poslankyňu Remišovú, ktorá tu rozprávala o tom, že očakáva, že tu bude kradnutie, korupcia a rozvrátené financie Slovenskej republiky. Ako obvykle žiadne faktá, len útoky a osočovanie, čo ja nebudem robiť, ale spomeniem tie faktá. Posledná vláda pred vami, pani Remišová, to znamená vláda SMER-u, mala celkové výdavky štátu v roku 2019 18 mld. eur. Vy ste ďalšie tri roky míňali o 50 % viac každý rok, teda 27 mld. euro ročne. Výsledkom vášho vládnutia sú, aj vášho vládnutia sú výdaje štátu za rok 2023 až 35 mld. eur, čo je dvakrát toľko ako posledný rok vlády pred vami. A pýtam sa, zvýšila sa aj životná úroveň občanov Slovenskej republiky dvojnásobne? Určite nie. Práve naopak. Zhoršila sa, vaším chaotickým vládnutím a ustavičnými hádkami ste nezvládli tlmiť zdražovanie, čoho výsledkom je, že obchodné reťazce, banky, energetické firmy parazitovali na zlej ekonomickej situácii bežných ľudí. Obchodné reťazce počas vašej vlády mali dvakrát také zisky ako počas vlády predtým. Energetické spoločnosti, banky to isté. Vy ste míňali viac, ale bez efektu. Ľudia sa majú horšie, firmy sa majú horšie, mestá a obce sa majú horšie a každého občana Slovenskej republiky, aj batoľaťa, aj prababičky ste zadlžili sumou 8-tisíc euro. Takže podľa môjho názoru vy ste rozvrátili financie Slovenskej republiky a ostáva na nás, aby sme to po vás dali dokopy. Ďakujem. (Potlesk.)
39. schôdza NR SR - 13.deň - B. popoludní
Dátum: 2025-09-29
Poslanec: Svoboda, Zdenko (HLAS - SD)
Druh vystúpenia: Vystúpenie v rozprave

Ďakujem za slovo pán predseda. Vážený pán predseda, pani kolegyne, kolegovia. V súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko ministerstva financií a ministerstva hospodárstva, vychádzajúc z oprávnení ktoré pre mňa ako spravodajcu vyplývajú z § 73 zákona o rokovacom poriadku odporúčame aby národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu národnej rady navrhujem, aby návrh zákona prerokovali výbor pre financie a rozpočet a Ústavnoprávny výbor, za gestorský výbor navrhujem výbor pre financie a rozpočet. Zároveň odporúčam aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predseda prosím otvorte prosím k uvedenému návrhu zákona rozpravu.
39. schôdza NR SR - 2.deň - B. popoludní
Dátum: 2025-09-10
Poslanec: Svoboda, Zdenko (HLAS - SD)
Druh vystúpenia: Vystúpenie v rozprave

22. Ďakujem za slovo pán predsedajúci. Vážené pani poslankyne, páni poslanci, pán minister, v súlade s § 73 ods. 1 zákona o rokovacom poriadku som bol určený gestorským výborom Národnej rady pre zdravotníctvo za spravodajcu k návrhu uvedeného zákona. Návrh zákona spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, otvorte, prosím, rozpravu.
39. schôdza NR SR - 2.deň - A. dopoludnia
Dátum: 2025-09-10
Poslanec: Svoboda, Zdenko (HLAS - SD)
Druh vystúpenia: Vystúpenie s faktickou poznámkou

59. Ďakujem za slovo, pán predseda. Ja som chcel pôvodne faktickou poznámkou, len systém ma zle zachytil k Ferkovi Majerskému. Treba sa vrátiť alebo oprášiť si fakty, alebo vrátiť sa do minulosti, tiež nejaký historický exkurz. Tento výbor vlastne prebiehal alebo sa realizoval na základe nejakého zákona, ktorý tu bol schválený ešte v roku 2004 a každé štyri roky, potom každých šesť rokov sa postupovalo presne v zmysle tej platnej legislatívy, ktorá pramenila alebo pochádzala z dielne Rudolfa Zajaca. Takže nebolo to, nebolo to teraz inak, ale naopak len v zmysle platnej legislatívy. Čo sa týka reformy záchrannej služby, ďakujem. Ja si myslím, že pán minister je prvý, ktorý sa zaslúžil o zefektívnenie alebo zlepšenie nastavenia tých podmienok, ktoré v tomto systéme fungujú, a nastavil tam nové procesy. A čo sa týka k tej nejakej reforme alebo k opakovaniu toho výberu a nastaveniu nejakých nových podmienok, naopak, ja mám spätnú väzbu od vedení štátnych nemocníc, že samotný zamestnanci ich napádajú k tomu, aby sa uchádzali o tieto jednotlivé body a ja si myslím aj po ekonomickej stránke je to zmysluplné pre tieto nemocnice, aby nejaký, nejaký nový zdroj príjmov to prinesie. Ty hovoríš, že z toho sa budú sanovať nejaké iné oblasti, ale ten záchranný bod alebo to materiálno-technické, personálne zabezpečenie to tam musí, musí byť. Každý si uvedomuje, že to musí, musí fungovať v zmysle platnej legislatívy. Tak si nemyslím, že k nejakému plytvaniu by tam v budúcnosti malo, malo dochádzať. Naopak ja to kvitujem. Ďakujem.
39. schôdza NR SR - 2.deň - A. dopoludnia
Dátum: 2025-09-10
Poslanec: Svoboda, Zdenko (HLAS - SD)
Druh vystúpenia: Vystúpenie s faktickou poznámkou

32. Ďakujem za slovo, pán predsedajúci. Pán minister, ďakujem, že ste nám dali takýto historický exkurz a pripomenuli fakty, ako to v tejto oblasti bolo toho 2020, kto prišiel s touto témou. Ja oceňujem, že aj túto oblasť riešime, je to dôležitá celospoločenská téma. Ale treba povedať, že áno, čo sa spravilo, čo sa nespravilo, od toho roku 2020 sa nespravilo nič. Vlastne vy ste nadviazali, alebo nemali ste ani na čo nadviazať, ale ste to od gruntu vlastne vypracovali do tejto podoby. Ako ste uviedli, sú tam problémy, v tejto oblasti je množstvo záujmových skupín a možnože na koniec dňa tam ide aj o nejaké finančné benefity, ktoré aj z tejto oblasti plynú. Ale je potrebné niekde začať, schváliť tento zákon a ak je potrebná novelizácia, tak treba pristúpiť k nej aj prostredníctvom toho, čo ste povedali, že tejto oblasti sa budete venovať a budú do toho zakomponované aj ďalšie rezorty. Ďakujem.
35. schôdza NR SR - 15.deň - A. dopoludnia
Dátum: 2025-06-18
Poslanec: Svoboda, Zdenko (HLAS - SD)
Druh vystúpenia: Vystúpenie s faktickou poznámkou

18. Ďakujem za slovo, pán predsedajúci. Môj kolega Janko Blcháč predrečník vlastne poukázal alebo vysvetlil dôvody, kvôli ktorým tu pán guvernér nie je. To znamená, že dostal pozvanie zo strany OECD. A čo sa týka, pán kolega Dostál, vy ste sa nevenovali meritu veci, poukazovali ste alebo ste, dá sa povedať, že len politikárčili, a to, čo malo byť spomenuté, nebolo. Ja len pár tých highlightov tej správy prednesiem. Situácia ohľadne finančnej stability sa v uplynulom období vyvíjala priaznivo, ale predvídať ďalší vývoj je dnes extrémne náročné. V zozname hlavných rizík dominujú napätie na medzinárodných obchodných vzťahoch, klesajúce úrokové sadzby postupne priniesli oživenie do úverového aj realitného trhu. Vyššie sadzby nespôsobili nárast zlyhaných úveroch. Odolnosť bánk v oblasti kapitálovej primeranosti aj likvidity je blízko svojich rekordných úrovní. Dôležitým pilierom ziskovosti naďalej zostávajú čisté úrokové príjmy. Hlavné posolstvo tejto správy je jednoznačné, situácia oblasti finančnej stability sa v uplynulom období vyvíjala priaznivo. To je hlavné, čo táto správa hovorí. Ďakujem.
35. schôdza NR SR - 7.deň - B. popoludní
Dátum: 2025-06-05
Poslanec: Svoboda, Zdenko (HLAS - SD)
Druh vystúpenia: Vystúpenie s faktickou poznámkou

66. Ďakujem za slovo, pán predsedajúci. Pán kolega, ja by som rád reagoval alebo prihlásil sa k tej zdravotníckej časti, o ktorej ste hovorili. Pôvodne tieto návrhy sme chceli poriešiť v návrhu zákona o psychológoch, avšak z určitých dôvodov došlo k stiahnutiu tohto zákona a z dôvodu nejakej časovej tiesne sme potrebovali vlastne sa k tomu postaviť a nájsť nejaký spôsob, ako to uviesť do praxe a schváliť to, teda najskôr to schváliť a uviesť následne do praxe. Súvisí to s určitými legislatívnymi alebo následnými termínmi. Čo sa týka týchto zdravotníckych návrhov, tak tu sa bavíme o sprevádzajúcej osobe, to znamená sprievod v nemocnici, otom sme sa bavili, išlo to aj z pera poslankyne SaS po dohode s ministerstvom, ďalej to je tá duchovná činnosť, je to po dohode s Konferenciou biskupov Slovenska. A potom je tam tretí návrh, ktorý súvisí s kategorizáciou ústavnej zdravotnej starostlivosti, OSN-kou a zakategorizovaní znovu jednotlivých nemocníc do jednotlivých vlastne kategórií, a tam je hlavne ten kameň úrazu, kde posúvame lehotu o tri mesiace. V opačnom prípade by nemocnice mohli dôjsť vlastne k odzmluvneniu zo strany zdravotných poisťovní a nastal by problém. Ale tento proces prešiel v rámci štandardného legislatívneho procesu MPK, PPK, bolo to vydiskutované so všetkými zainteresovanými účastníkmi, odsúhlasené, avšak z dôvodu, hovorím, časovej tiesni sme museli pristúpiť k tomuto, možnože menej štandardnému, kroku. =====